Եվ Հայոց ցեղասպանության 100-րդ տարելիցի լուսաբանմանը միտված նորանոր նախագծեր են կյանքի ուղեգիր ստանում առանձին անհատների, պետական ու հասարակական կառույցների և ՀՀ նախագահի աշխատակազմի նպատակասլաց նախանձախնդրությամբ: Դրանցից մեկի` ՀՀ նախագահի գործընկեր Հայաստանի երիտասարդական հիմնադրամի դրամաշնորհով «Ճեպընթաց» մշակութային հասարակական կազմակերպության նկարահանած «Չարտասանված Նոբելյան ճառերի» (բեմադրիչ` Արթուր Բախտամյան) առաջին ցուցադրությունը կայացավ օրերս: